የ12ኛ ክፍል ፈተናን በኦላይን ለመፈተን የሚያደርገውን ዝግጅት እያጠናቀቀ መሆኑን የትምህርት ሚኒስቴር አስታወቀ፡፡
ባሕር ዳር፡ መስከረም 26/2013ዓ.ም (አብመድ) ትምህርት ሚኒስቴር የ2012 ዓ.ም የትምህርት ዘመን የ12ኛ ክፍል የዩኑቨርሲቲ መግቢያ ፈተናን በኦላይን ለመፈተን የሚያስችለውን አስፈልጊ ዝግጅት ማድረጉን አስታውቋል፡፡ሚኒስቴሩ ለባለሙያዎች ስልጠና መስጠት ጀምሯል፤ በትምህርት ቤቶችም ፈተናውን ለመስጠት የሚያስችል በቂ የመብራት እና የኔትወርክ አቅርቦት እንዲኖር እየተሠራ መሆኑን ገልጿል፡፡በኦላይን የሚሰጠው ፈተናም ኩረጃን ሙሉ በሙሉ የሚያስቀር ከመሆኑም ባሻገር ለወረቀትና ፈተናውን ለማረም የሚወጣውን ወጪና ጊዜ እንደሚቆጥብ ሚኒስቴሩ አመላክቷል፡፡ቴክኖሎጂው የተለያዩ ሲስተሞች የተጫኑበት ሲሆን ተማሪዎች ፈተናውን በሚወስዱበት ጊዜ የራሳቸው ታብሌት ላይ ብቻ ትኩረት እንዲያደርጉ የሚያስችል ሲስተም እንዳለው ተነግሯል።